# Alinear

## Introducció

Mòdul per a l'alineació de l'Ekos Mòdul per a l'alineació de l'Ekos

El mòdul per a l'alineació de l'Ekos permet fer un GOTO alt exacte dins de la precisió dels subsegons d'arc, podent mesurar i corregir els errors de l'alineació polar. Això és possible gràcies al solucionador «astrometry.net». L'Ekos començarà capturant una imatge d'un camp estel·lar, enviarà aquesta imatge al solucionador «astrometry.net» i obtindrà les coordenades centrals (AR, Dec) de la imatge. El solucionador fonamentalment realitzarà un reconeixement de patrons contra un catàleg de milions d'estrelles. Un cop determinades les coordenades, apuntarà de veritat amb el telescopi.

Sovint, hi ha una discrepància entre el lloc on el telescopi creu que està mirant i on realment apunta. La magnitud d'aquesta discrepància pot variar des d'uns quants minuts d'arc fins a un parell de graus. L'Ekos ho pot corregir sincronitzant-se amb les noves coordenades, o bé orientant la muntura fins a l'objectiu desitjat sol·licitat originalment.

A més, l'Ekos proporciona dues eines per a mesurar i corregir els errors de l'alineació polar:

- Eina de l'assistent d'alineació polar: Una eina molt senzilla per a mesurar i corregir els errors polars. Pren tres imatges a prop del pol celeste (prop de Polaris per a l'hemisferi nord) i, a continuació, calcula el desplaçament entre l'eix de la muntura i l'eix polar.

- Eina d'alineació polar antiga: Si Polaris no està visible, es pot emprar aquesta eina per a mesurar i corregir els errors de l'alineació polar. Captura un parell d'imatges a prop del meridià i est/oest del meridià. Això permetrà a l'usuari ajustar la muntura fins que es minimitzi la desalineació.

Com a mínim, necessitareu una CCD/càmera web i un telescopi que admeti les ordres orienta i sincronitza. El telescopi comercial més popular avui dia les admet sense problemes.

Per a que funcioni el mòdul per a l'alineació de l'Ekos, teniu una opció per fer servir el solucionador «astrometry.net» connectat, desconnectat o el solucionador remot.

- Solucionador connectat: El solucionador en línia no requereix configuració i, depenent de l'amplada de banda d'Internet, pot trigar una mica a carregar i resoldre la imatge.

- Solucionador desconnectat: El solucionador fora de línia pot ser més ràpid i no requereix connexió a Internet. Per utilitzar el solucionador fora de línia, haureu d'instal·lar «astrometry.net» a més dels fitxers d'índex necessaris.

- Solucionador remot: El solucionador remot és un solucionador fora de línia que resideix en una màquina diferent (per exemple, podeu utilitzar el solucionador d'astrometria sobre StellarMate). Les imatges capturades es resoldran a la màquina remota.

## Obtenir «astrometry.net»

Si teniu previst utilitzar astrometria fora de línia, haureu de baixar l'aplicació «astrometry.net».

L'«astrometry.net» ja ve amb el StellarMate, per tant, no cal instal·lar-lo. Els fitxers d'índex de 16 minuts d'arc i superiors (4206 fins a 4019) s'inclouen amb el StellarMate. Per a qualsevol fitxer d'índex addicional, si cal, l'haureu d'instal·lar. Per utilitzar l'astrometria sobre el StellarMate des d'un Ekos remot en &Linux;/&MacOS;/&Windows;, assegureu-vos de seleccionar l'opció Remot al mòdul per a l'alineació de l'Ekos. A més, assegureu-vos que el controlador Astrometria està seleccionat al perfil de l'equip.

Astrometria remota amb l'Ekos Astrometria remota amb l'Ekos

&Windows;

- Per utilitzar «astrometry.net» sota Windows, necessiteu baixar i instal·lar el solucionador «astrometry.net» local d'ANSVR. L'ANSVR imita el servidor en línia d'«astrometry.net» al vostre ordinador local; per tant, la Internet no és necessària per a cap consulta d'astrometria.

  Després d'instal·lar el servidor ANSVR i baixar els fitxers d'índex apropiats per al seu ajustament, assegureu-vos que el servidor ANSVR estigui activat i després aneu a les opcions d'alineació de l'Ekos, on simplement podreu canviar l'URL de la API per utilitzar el servidor ANSVR com es mostra a continuació:

  Paràmetres d'ANSVR Paràmetres d'ANSVR

  Al mòdul per a l'alineació de l'Ekos, haureu d'establir el tipus de solucionador a Connectat per a que utilitzi el servidor ANSVR local per a totes les consultes d'astrometria. A continuació, podreu utilitzar el mòdul per a l'alineació com ho faríeu normalment.

  Recordeu que, tal com s'ha indicat anteriorment, el StellarMate ja inclou l'«astrometry.net». Per tant, si voleu utilitzar el StellarMate de forma remota per a resoldre les vostres imatges, simplement canvieu el tipus de solucionador a Remot i assegureu-vos que el vostre perfil de l'equip inclou el controlador Astrometria, el qual es pot seleccionar sota el menú desplegable Auxiliar. Això és aplicable a tots els sistemes operatius i no només al &Windows;.

&MacOS;

- L'«astrometry.net» ja està inclòs amb el &kstars; per a &MacOS;, per tant no cal instal·lar-lo.

&Linux;

- L'«astrometry.net» ja està inclòs amb el &kstars; en la versió «bleeding». Però si l'astrometria no està instal·lada, podeu instal·lar-la executant la següent ordre a la Ubuntu:

  `sudo apt-get install astrometry.net`

## Baixar els fitxers d'índex

Per als solucionadors fora de línia (i els remots), els fitxers d'índex són necessaris perquè el solucionador funcioni. La col·lecció completa de fitxers d'índex és enorme (més de 30 GB), però només haureu de baixar el que calgui per a l'ajustament del vostre equip. Els fitxers d'índex s'ordenen segons l'interval camp de visió (CDV) (Field-of-View -FOV-) que cobreixen. Hi ha dos mètodes per obtenir els fitxers d'índex necessaris: el nou suport de baixada al mòdul per a l'alineació i la forma manual anterior.

### Baixar automàticament

Baixar els índexs des d'«astrometry.net» Baixar els índexs des d'«astrometry.net»

La baixada automàtica només està disponible per als usuaris d'Ekos a &Linux; i &MacOS;. Per als usuaris de &Windows;, baixeu el solucionador ANSVR.

Per accedir a la pàgina de baixada, feu clic al botó Opcions en el mòdul per a l'alineació i, a continuació, seleccioneu la pestanya Fitxers d'índex d'astrometria. La pàgina mostrarà el CDV actual de l'ajustament actual i, a continuació, una llista dels fitxers d'índex disponibles i els instal·lats. S'utilitzen tres icones per a designar la importància dels fitxers d'índex indicats a l'ajustament actual de la següent manera:

- Requerit

- Recomanat

- Opcional

Haureu de baixar tots els fitxers requerits i, si teniu prou espai al disc dur, també podreu baixar els índexs recomanats. Si s'instal·la un fitxer d'índex, s'haurà de marcar la marca de selecció, en cas contrari, marqueu-la per a baixar el fitxer d'índex corresponent. Si us plau, baixeu només un fitxer a la vegada, especialment per als fitxers més grans. Podria ser que se us demani que introduïu la contrasenya de l'administrador (la predeterminada a StellarMate és `smate`) per a instal·lar els fitxers. Un cop hàgiu instal·lat tots els fitxers necessaris, podreu començar a utilitzar immediatament el solucionador «astrometry.net» fora de línia.

### Baixada manual

Necessitareu baixar i instal·lar els fitxers d'índex necessaris adequats per al vostre telescopi+camp de visió CCD (CDV). Instal·leu els fitxers d'índex que cobreixin des del 100% fins al 10% del vostre CDV. Per exemple, si el vostre CDV és de 60 minuts d'arc, haureu d'instal·lar els fitxers d'índex que cobreixin els punts d'interès des de 6 minuts d'arc (10%) fins a 60 minuts d'arc (100%). Hi ha moltes eines en línia per a calcular el CDV, com la calculadora del camp de visió Starizona.

### Fitxers d'índex

Nom de fitxer de l'índex | CDV (minuts d'arc) | Paquet de la Debian
index-4219.fits | 1400 - 2000 | astrometry-data-4208-4219
index-4218.fits | 1000 - 1400
index-4217.fits | 680 - 1000
index-4216.fits | 480 - 680
index-4215.fits | 340 - 480
index-4214.fits | 240 - 340
index-4213.fits | 170 - 240
index-4212.fits | 120 - 170
index-4211.fits | 85 - 120
index-4210.fits | 60 - 85
index-4209.fits | 42 - 60
index-4208.fits | 30 - 42
index-4207-*.fits | 22 - 30 | astrometry-data-4207
index-4206-*.fits | 16 - 22 | astrometry-data-4206
index-4205-*.fits | 11 - 16 | astrometry-data-4205
index-4204-*.fits | 8 - 11 | astrometry-data-4204
index-4203-*.fits | 5.6 - 8.0 | astrometry-data-4203
index-4202-*.fits | 4.0 - 5.6 | astrometry-data-4202
index-4201-*.fits | 2.8 - 4.0 | astrometry-data-4201-1 astrometry-data-4201-2 astrometry-data-4201-3 astrometry-data-4201-4
index-4200-*.fits | 2.0 - 2.8 | astrometry-data-4200-1 astrometry-data-4200-2 astrometry-data-4200-3 astrometry-data-4200-4

Els paquets de Debian són adequats per a qualsevol distribució basada en Debian (Ubuntu, Mint, &etc;). Si heu baixat els paquets de Debian anteriors per al vostre interval del CDV, podeu instal·lar-los des del vostre gestor de paquets preferit o mitjançant la següent ordre:

`sudo dpkg -i astrometry-data-*.deb`

D'altra banda, si heu baixat els fitxers d'índex FITS directament, copieu-los al directori `/usr/share/astrometry`.

Es recomana utilitzar un gestor de baixades com el DownThemAll! per a que el Firefox baixi els paquets de Debian, ja que el gestor de baixades integrat dels navegadors pot tenir problemes en baixar paquets grans.

## Com emprar-lo?

El mòdul per a l'alineació de l'Ekos ofereix múltiples funcions per ajudar-vos a aconseguir alguns GOTO precisos. Comenceu amb la vostra muntura a la posició inicial amb el tub del telescopi que miri directament al pol celeste. Per als usuaris de l'hemisferi nord, apunteu el telescopi el més a prop possible de Polaris. No és necessari realitzar alineacions de 2 o 3 estrelles, però pot ser útil per a alguns tipus de muntura. Assegureu-vos que la càmera estigui enfocada i que es resolguin les estrelles.

- Captura i soluciona: Captura una imatge i determina amb exactitud cap a quina regió del cel està mirant el telescopi. Els resultats de l'astrometria inclouen les coordenades equatorials (AR i Dec) del centre de la imatge capturada, a més de l'escala de píxels i la rotació del camp. Depenent dels ajustaments a Acció del solucionador, els resultats es podran utilitzar per a sincronitzar la muntura, o sincronitzar i, a continuació, orientar cap a la ubicació de l'objectiu. Per exemple, suposem que vau desplaçar la muntura a Vega i després vau utilitzar Captura i soluciona. Si l'emplaçament real del telescopi és diferent de Vega, se sincronitzarà per primera vegada amb les coordenades resoltes i, a continuació, l'Ekos haurà d'ordenar a la muntura per a que s'orienti cap a Vega. Una vegada completat el desplaçament, el mòdul per a l'alineació tornarà a repetir el procés de Captura i soluciona fins que l'error entre la posició informada i la posició real romangui per sota dels llindars de la precisió (predeterminada a 30 segons d'arc).

- Carrega i orienta...: Carrega un fitxer FITS o JPEG, el soluciona i després s'hi desplaça.

- Assistent d'alineació polar: Una eina senzilla per ajudar a l'alineació polar de les muntures equatorials alemanyes.

- Eina d'alineació polar antiga: Mesura l'error de l'alineació polar quan una vista del pol celeste (&pex;, Polaris per a l'hemisferi nord) no està disponible.

Mai, no resoldrà una imatge al o a prop del pol celeste (a menys que s'utilitzi l'eina assistent d'alineació polar de l'Ekos). Almenys s'orienta fins a 20 graus del pol celeste abans de resoldre la primera imatge. El fet de resoldre molt a prop dels pols empitjorarà l'apuntament de la muntura, de manera que cal evitar-ho.

## Ajustaments de l'alineació

Ajustaments de l'«astrometry.net» Ajustaments de l'«astrometry.net»

Abans de començar el procés d'alineació, seleccioneu el CCD i el telescopi desitjats. Podeu explorar les opcions d'«astrometry.net» que es passen al solucionador «astrometry.net» cada vegada que es captura una imatge:

- CCD: Seleccioneu el CCD des del que capturar

- Exposició: Durada de l'exposició en segons

- Precisió: Diferència acceptable entre les coordenades informades pel telescopi reportada i les coordenades resoltes reals.

- Agr X: Estableix l'agrupament horitzontal del CCD

- Agr Y: Estableix l'agrupament vertical del CCD

- Abast: Estableix el telescopi actiu en cas que tingui diferents abasts primaris i guiatge. El CDV es tornarà a calcular quan se seleccioni un telescopi diferent.

- Opcions: Les opcions que es passaran al solucionador «astrometry.net». Feu clic al botó Edita per explorar les opcions detalladament.

- Solucionador: Selecciona el tipus de solucionador (en línia, fora de línia, remot). El solucionador remot només estarà disponible quan es connecti amb un dispositiu remot.

Per omissió, el solucionador cercarà a tot el cel per a determinar les coordenades de la imatge capturada. Això pot trigar molt de temps; per tant, per accelerar el solucionador, podeu restringir-lo per cercar només dintre d'una àrea específica del cel designada per les anteriors opcions d'AR, Dec i Radi.

## Opcions de l'«astrometry.net»

Opcions per als solucionadors fora de línia i en línia.

Opcions de l'«astrometry.net» Opcions de l'«astrometry.net»

La majoria de les opcions són suficients de manera predeterminada. Si teniu instal·lat «astrometry.net» en una ubicació no estàndard, podeu canviar els camins segons sigui necessari.

- WCS: El sistema de coordenades mundial és un sistema per incrustar la informació de les coordenades equatorials dins de la imatge. Per tant, quan visualitzeu la imatge, podreu desplaçar-la i veure la coordenada per a cada píxel. També podeu fer clic a qualsevol lloc de la imatge i orientar-hi el telescopi. Es recomana mantenir activada aquesta opció.

- Detallada: Si el solucionador falla de manera repetida, marqueu aquesta opció per habilitar la sortida detallada del solucionador per ajudar-vos a identificar qualsevol problema.

- Superposició: Superposa les imatges capturades al mapa celeste del &kstars;.

- Puja en JPG: Quan utilitzeu «astrometry.net» en línia, es pujaran totes les imatges en JPEG per tal de preservar l'amplada de banda, a causa del fet que les imatges FITS poden ser grans.

## Opcions del solucionador

L'Ekos selecciona i actualitza les opcions òptimes predeterminades per accelerar el rendiment del solucionador. Podeu optar per canviar les opcions que es passen al solucionador en el cas que les opcions predeterminades no siguin suficients.

Ajustaments del solucionador Ajustaments del solucionador

## Capturar i solucionar

En utilitzar el mòdul per a l'alineació de l'Ekos, l'alineació de la muntura emprant l'alineació d'1, 2 o 3 estrelles del controlador no és estrictament necessari, encara que per a algunes muntures es recomana realitzar una alineació aproximada d'1 o 2 estrelles abans d'utilitzar el mòdul per a l'alineació de l'Ekos. Si esteu utilitzant EQMod, podeu començar a utilitzar immediatament el mòdul per a l'alineació de l'Ekos. Un flux de treball típic per a l'alineació GOTO implica els següents passos:

1. Establiu la muntura a la seva posició inicial (generalment el NCP per a les muntures equatorials)

2. Seleccioneu Orienta a l'objectiu a l'Acció del solucionador.

3. Orienteu cap a una estrella brillant que es trobi propera.

4. Una vegada completada l'orientació, feu clic a Captura i soluciona.

Si el solucionador té èxit, l'Ekos sincronitzarà i després orientarà cap a l'estrella. Els resultats es mostraran a la pestanya Resultats de la solució juntament amb un diagrama en ull de bou que mostra el desplaçament de les coordenades informades pel telescopi (&ead;, on el telescopi creu que està mirant) en comparació amb la seva posició real en el cel tal com determina el solucionador.

Cada vegada que s'executa el solucionador i retorna resultats amb èxit, l'Ekos podrà executar-se en les accions següents:

- Sincronitza: Sincronitza les coordenades del telescopi amb les coordenades de la solució.

- Orienta a l'objectiu: Sincronitza les coordenades del telescopi amb les coordenades de la solució, i després orienta cap a l'objectiu.

- Res: Només resol la imatge i mostra les coordenades de la solució.

## Alineació polar

### Assistent de l'alineació polar

Quan es configura una muntura equatorial alemanya (GEM) per a l'obtenció de les imatges, un aspecte crític de capturar imatges amb una exposició prolongada és assegurar una alineació polar adequada. Una muntura GEM té dos eixos: l'eix de l'ascensió dreta (AR) i l'eix de la declinació (Dec). De manera ideal, l'eix de l'AR haurà d'estar alineat amb l'eix polar de l'esfera celeste. La tasca d'una muntura és seguir el moviment de l'estrella al voltant del cel, des del moment en què surt per l'horitzó de l'est, passant pel mig i ponent-se a l'oest.

Assistent d'alineació polar

En l'obtenció de les imatges amb una exposició prolongada, hi ha una càmera adjuntada al telescopi, on el sensor de la imatge capturarà els fotons entrants d'una àrea particular del cel. Els fotons hauran d'incidir sempre al mateix lloc de la fotografia si volem obtenir una imatge clara i nítida. Per descomptat, els fotons en la realitat no es comporten d'aquesta manera: l'òptica, l'atmosfera, veient la qualitat de tots els fotons dispersos i refractats d'una manera o altra. A més, els fotons no arriben de manera uniforme, sinó que segueixen una distribució de Poisson. Per a fonts puntuals com les estrelles, la funció de dispersió d'un punt descriu la manera com els fotons es distribueixen espacialment a través dels píxels. No obstant això, la idea general que volem és que els fotons d'origen colpegin en els mateixos píxels. En cas contrari, podríem acabar amb una imatge plagada de diversos artefactes de rastre.

Alineació polar Alineació polar

Atès que les muntures no són perfectes, no poden realitzar un seguiment perfecte de l'objecte a mesura que aquest transita pel cel. Això pot deure's a molts factors, un dels quals és la desalineació de l'eix de l'ascensió recta de la muntura respecte a l'eix pol celeste. L'alineació polar elimina una de les majors fonts d'errors en el seguiment de la muntura, però altres fonts d'error encara reprodueixen un factor. Si estan alineades correctament, algunes muntures poden seguir un objecte durant alguns minuts amb una desviació única d'1 a 2 arcsec RMS.

Tanmateix, tret que tingueu una muntura de gamma alta, probablement voldreu utilitzar un guiador automàtic per a mantenir bloquejada la mateixa estrella en la mateixa posició al llarg del temps. Malgrat tot això, si l'eix de la muntura no està correctament alineat amb el pol celeste, fins i tot una muntura perfecta a nivell mecànic perdrà el seguiment amb el temps. Els errors de seguiment són proporcionals a la magnitud de la desalineació. Per tant, és molt important per a les imatges obtingudes amb una exposició prolongada aconseguir que la muntura s'alinei en l'àmbit polar per a reduir els errors residuals a mesura que es desplaça a través del cel.

Abans d'iniciar el procés, apunteu la muntura el més a prop possible del pol celeste. Si viviu a l'hemisferi nord, apunteu-la el més a prop possible de Polaris.

L'eina funciona capturant i resolent tres imatges. Després de capturar cadascuna, la muntura girarà una quantitat fixa i es capturarà i resoldrà una altra imatge.

Assistent d'alineació polar Assistent d'alineació polar

Després de la primera captura, podeu fer girar la muntura en una quantitat específica (per omissió de 30 graus) a l'oest o a l'est. Després de seleccionar la magnitud i la direcció, feu clic a Següent per a continuar i la muntura serà girada. Un cop finalitzada la rotació, se us demanarà que prengueu una altra captura, tret que hàgiu marcat el mode automàtic. En el mode automatitzat, la resta del procés continuarà amb els mateixos ajustaments i direcció fins que es capturin un total de tres imatges.

Atès que la veritable AR/Dec de la muntura es resol amb astrometria, podem construir un cercle únic a partir dels tres centres que es troben en les solucions de l'astrometria. El centre del cercle és on gira la muntura (eix AR) i, de manera ideal, aquest punt hauria de coincidir amb el pol celeste. Tanmateix, si hi ha una desalineació, l'Ekos dibuixarà un vector de correcció. Aquest vector de correcció pot estar situat a qualsevol lloc de la imatge. A continuació, refresqueu l'alimentació de la càmera i feu les correccions als botons altitud i azimut de la muntura fins que l'estrella estigui situada en el punt de mira designat. Per a facilitar les correccions, expandiu la vista fent clic al botó Pantalla completa

Resultat de l'alineació polar Resultat de l'alineació polar

Si esteu lluny del StellarMate o del PC, podeu utilitzar la tauleta per a supervisar l'alimentació de la càmera mentre feu les correccions. Utilitzeu el visor VNC basat en web del StellarMate o utilitzeu qualsevol client de VNC a la tauleta per accedir al StellarMate. Si l'Ekos s'executa al vostre PC, podeu utilitzar aplicacions com TeamViewer per aconseguir els mateixos resultats. El següent és un vídeo que demostra com utilitzar l'eina assistent de l'alineació polar.

Alineació polar

### Flux de treball de l'alineació polar antiga

Mitjançant el mode alineació polar, l'Ekos podrà mesurar i corregir els errors de l'alineació polar. Per a mesurar l'error en l'azimut, apunteu la muntura a una estrella propera al meridià. Si viviu a l'hemisferi nord, apuntareu cap al meridià sud. Feu clic a Mesura l'error de l'Az per iniciar el procés. L'Ekos intentarà mesurar la deriva entre les dues imatges i calcular l'error en conseqüència. Podeu demanar a l'Ekos que corregeixi l'error en l'azimut fent clic al botó Correcció de l'error de l'Az. L'Ekos orientarà cap a una nova ubicació i us demanarà que ajusteu els botons d'azimut de la muntura fins que l'estrella estigui al centre del camp de visió. Podeu utilitzar la característica Captura del mòdul per a l'enfocament per donar un cop d'ull a la imatge a mesura que feu els vostres ajustos.

De la mateixa manera, per a mesurar l'error en l'altitud, feu clic al botó Mesura l'error de l'Alt. Cal que apunteu la muntura a l'est o a l'oest i que establiu el quadre combinat Direcció de l'altitud en conseqüència. L'Ekos prendrà dues imatges i calcularà l'error. Podeu demanar a l'Ekos que corregeixi l'error de l'altitud fent clic al botó Correcció de l'error de l'Alt. Igual que amb la correcció de l'azimut, l'Ekos orientarà a una nova ubicació i us demanarà que ajusteu els botons d'altitud de la muntura fins que l'estrella estigui al centre del CDV.

Després de fer una correcció, es recomana mesurar de nou els errors d'azimut i altitud, i calcular la diferència. És possible que necessiteu realitzar la correcció més d'una vegada per obtenir resultats òptims.

Abans d'iniciar l'eina de l'alineació polar, haureu de completar el flux de treball GOTO per almenys un punt en el cel. Una vegada que la muntura estigui alineada, procediu amb el següent (suposant que viviu a l'hemisferi nord):

1. Orienteu cap a una estrella brillant (quarta magnitud o inferior) propera del meridià sud (Azimut 180). Assegureu-vos que Orienta a l'objectiu està seleccionada. Captureu i resoleu. L'estrella hauria d'estar exactament centrada en el vostre camp de visió CCD.

2. Canvieu el mode a Alineació polar. Feu clic a Mesura l'error de l'Az. Se us demanarà que orienteu cap a una estrella al meridià sud, el qual ja ho hem fet. Feu clic a Continua. L'Ekos ara realitzarà el càlcul de l'error.

3. Si tot va bé, l'error es mostrarà als quadres de sortida. Per a corregir l'error, feu clic a Correcció de l'error de l'Az. L'Ekos ara orientarà cap a un punt diferent en el cel, i se us demanarà que només ajusteu els botons d'azimut de la muntura per a centrar l'estrella en el camp de visió. La manera més pràctica de controlar el camp estel·lar és anar al mòdul per a l'Enfocament i fer clic a Inicia la captura. Si l'error en l'azimut és gran, l'estrella podria no ser visible en el camp de visió del CCD i, per tant, haureu de fer ajustos cecs (o simplement mirar pel cercador) fins que l'estrella entri dins del CDV del CCD.

4. Comenceu els ajustaments de l'azimut fins que l'estrella brillant que heu orientat inicialment estigui tan a prop del centre com pugueu.

5. Inicia la captura al mòdul per a l'enfocament.

6. Repetiu el Mesura l'error de l'Az per assegurar-nos que hem corregit l'error. És possible que hàgiu d'executar-la més d'una vegada per a garantir que els resultats siguin vàlids.

7. Alterneu el mode a GOTO.

8. Ara orienteu cap a una estrella brillant que es trobi a prop de l'horitzó oriental o occidental, preferentment per sobre dels 20 graus d'altitud. Haurà d'estar el més a prop possible dels punts cardinals, oriental (90 azimut) o occidental (270).

9. Després de completar l'orientació, captureu i solucioneu. L'estrella ara haurà d'estar en el centre del CDV del CCD.

10. Alterneu el mode a Alineació polar.

11. Feu clic a Mesura l'error de l'Alt. Us demanarà que orienteu cap a una estrella a l'horitzó oriental (Azimut 90) o occidental (Azimut 270), el qual ja ho hem fet. Feu clic a Continua. L'Ekos ara realitzarà el càlcul de l'error.

12. Per a corregir l'error, feu clic a Correcció de l'error de l'Alt. L'Ekos ara orientarà cap a un punt diferent en el cel, i se us demanarà que només ajusteu els botons d'altitud de la muntura per a centrar l'estrella en el camp de visió. Inicieu la captura tal com s'ha fet abans al mòdul per a l'enfocament per ajudar-vos amb el centrat.

13. Un cop finalitzat el centrat, deixeu de capturar.

14. Repetiu la Mesura l'error de l'Alt per assegurar-nos que hàgim corregit l'error. És possible que hàgiu d'executar-la més d'una vegada per a garantir que els resultats siguin vàlids.

15. S'ha completat l'alineació polar!

La muntura pot orientar fins a una posició perillosa i pot entrar en risc de colpejar amb el trípode i/o un altre equip. Seguiu acuradament el moviment de la muntura. Empreu-ho sota el vostre propi risc.